2.6.2007 Euroopa Liidu Teataja L 141/3 KOMISJONI MÄÄRUS (EÜ) nr 605/2007, 1. juuni 2007, milles sätestatakse üleminekumeetmed seoses teatavate impordi- ja ekspordilitsentsidega, milles käsitletakse põllumajandustoodetega kauplemist 31. detsembri 2006. aasta koosseisuga ühenduse ning Bulgaaria ja Rumeenia vahel EUROOPA ÜHENDUSTE KOMISJON, võttes arvesse Bulgaaria ja Rumeenia ühinemislepingut, võttes arvesse Bulgaaria ja Rumeenia ühinemisakti, eriti selle artiklit 41, ning arvestades järgmist: (1) Kuni 31. detsembrini 2006 toimus põllumajandustoode- tega kauplemine ühenduse ning Bulgaaria ja Rumeenia vahel impordi- ja ekspordilitsentside alusel. Alates 1. jaanuarist 2007 ei või selliseid litsentse kaubavahetusel kasutada. Teatavaid litsentse, mille kehtivusaeg lõpeb pärast 1. jaanuari 2007, ei ole üldse kasutatud või on ainult osali- selt kasutatud. Nende litsentsidega seotud kohustusi tuleb täita, et mitte kaotada esitatud tagatist. Arvestades, et niisuguseid kohustusi ei saa täita pärast Bulgaaria ja Rumeenia ühinemist, tundub olevat vajalik alates kõne- aluse kahe riigi ühinemise kuupäevast sätestada ülemine- kumeede, millega nähakse ette esitatud tagatisest vabasta- mine. Käesoleva määrusega ette nähtud meetmed on kooskõlas kõikide asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Huvitatud poolte taotlusel vabastatakse impordi- ja ekspordilit- sentside ning eelkinnitussertifikaatide väljaandmiseks esitatud tagatised järgmistel tingimustel: a) litsentsidel või sertifikaatidel on märgitud siht- või päritolu- riigiks Bulgaaria või Rumeenia; b) litsentside või sertifikaatide kehtivusaeg ei ole lõppenud enne 1. jaanuari 2007; c) litsentsid või sertifikaadid on 1. jaanuariks 2007 kasutatud ainult osaliselt või üldse mitte. Artikkel 2 Käeolev määrus jõustub selle Euroopa Liidu Teatajas avaldamise päeval. Määrust kohaldatakse alates 1. jaanuarist 2007. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. juuni 2007 Komisjoni nimel komisjoni liige Mariann FISCHER BOEL